EL
L 205/118
Επίσημη Εφημερίδα της Ευρωπαϊκής Ένωσης
5.8.2022
ii) το πιστοποιητικό διάθεσης σε υπηρεσία (CRS) και τα λεπτομερή αρχεία συντήρησης της τελευταίας περάτωσης οποιασδήποτε προγραμματισμένης συντήρησης και τυχόν μετέπειτα μη προγραμματισμένης συντήρησης όλων των εξαρτημάτων περιορισμένης διάρκειας ζωής και των ελεγχόμενων χρονικά παρελκομένων μέχρι την επόμενη προγραμματισμένη συντήρηση ισοδύναμου πεδίου και στοιχείων, η οποία όμως καλύπτει περίοδο τουλάχιστον 36 μηνών· iii) το πιστοποιητικό διάθεσης σε υπηρεσία (CRS) και τη δήλωση αποδοχής του ιδιοκτήτη οποιουδήποτε παρελκομένου που έχει τοποθετηθεί σε αεροσκάφος ELA2 χωρίς έντυπο 1 του EASA σύμφωνα με το στοιχείο β) σημείο 2 της 21.
A.307 του παραρτήματος I (Μέρος-21) του κανονισμού (ΕΕ) αριθ.
748/2012, που καλύπτουν όμως περίοδο τουλάχιστον 36 μηνών· iv) το πιστοποιητικό διάθεσης σε υπηρεσία (CRS) και τη δήλωση αποδοχής του ιδιοκτήτη οποιουδήποτε παρελκομένου που έχει τοποθετηθεί σε αεροσκάφος χωρίς έντυπο 1 του EASA σύμφωνα με το στοιχείο β) σημείο 2 της 21L.
A.193 του παραρτήματος Iβ (Μέρος-21 Light) του κανονισμού (ΕΕ) αριθ.
748/2012, που καλύπτουν όμως περίοδο τουλάχιστον 36 μηνών.»· 4.
στην παράγραφο M.A.401 το στοιχείο β) αντικαθίσταται από το ακόλουθο κείμενο: «β) Για τους σκοπούς του παρόντος παραρτήματος, ισχύον στοιχείο συντήρησης είναι οποιοδήποτε από τα ακόλουθα: 1) κάθε εφαρμοστέα απαίτηση, διαδικασία, πρότυπο ή πληροφορία που έχει εκδώσει η αρμόδια αρχή ή ο Οργανισμός· 2) κάθε εφαρμοστέα οδηγία αξιοπλοΐας· 3) οι εφαρμοστέες οδηγίες διαρκούς αξιοπλοΐας και άλλες οδηγίες συντήρησης, που έχουν εκδοθεί από κάτοχο πιστοποιητικού τύπου, κάτοχο συμπληρωματικού πιστοποιητικού τύπου, διασαφιστή δήλωσης συμμόρφωσης σχεδιασμού και κάθε άλλον φορέα ο οποίος δημοσιεύει τέτοιου είδους στοιχεία σύμφωνα με το παράρτημα I (Μέρος-21) ή, κατά περίπτωση, το παράρτημα Iβ (Μέρος-21 Light) του κανονισμού (ΕΕ) αριθ.
748/2012· 4) όσον αφορά παρελκόμενα εγκεκριμένα για εγκατάσταση από τον κάτοχο της έγκρισης σχεδιασμού ή τον διασαφιστή δήλωσης συμμόρφωσης σχεδιασμού, οι εφαρμοστέες οδηγίες συντήρησης που έχουν εκδοθεί από τους κατασκευαστές των παρελκομένων και είναι αποδεκτές από τον κάτοχο της έγκρισης σχεδιασμού ή τον διασαφιστή δήλωσης συμμόρφωσης σχεδιασμού· 5) κάθε εφαρμοστέο δεδομένο που έχει εκδοθεί σύμφωνα με την 145.Α.45 στοιχείο δ).»·
5.
στην παράγραφο M.A.501 το στοιχείο α) σημείο 1 αντικαθίσταται από το ακόλουθο κείμενο: «(1) Παρελκόμενα τα οποία βρίσκονται σε ικανοποιητική κατάσταση, έχουν διατεθεί σε υπηρεσία βάσει του εντύπου 1 του EASA ή ισοδύναμου εντύπου και έχουν επισημανθεί σύμφωνα με το τμήμα IΖ του παραρτήματος I (Μέρος-21) ή, κατά περίπτωση, του παραρτήματος Iβ (Μέρος-21 Light) του κανονισμού (ΕΕ) αριθ.
748/2012, εκτός εάν καθορίζεται διαφορετικά στην 21.A.307 του παραρτήματος I (Μέρος-21) ή στην 21L.A.193 του παραρτήματος Iβ (Μέρος-21 Light) του κανονισμού (ΕΕ) αριθ.
748/2012 ή στο παρόν παράρτημα (Μέρος-Μ) ή στο παράρτημα Vδ (Μέρος-CAO).»·
6.
η παράγραφος M.A.502 τροποποιείται ως εξής: i)
το στοιχείο α) αντικαθίσταται από το ακόλουθο κείμενο: «α) Η συντήρηση παρελκομένων, εκτός αυτών που αναφέρονται στο στοιχείο β) σημεία 2 έως 6 της 21.A.307 του παραρτήματος I (Μέρος-21) ή, κατά περίπτωση, στο στοιχείο β) σημεία 2 έως 6 της 21L.A.193 του παραρτήματος Iβ (Μέρος-21 Light) του κανονισμού (ΕΕ) αριθ.
748/2012, εκτελείται από φορείς συντήρησης εγκεκριμένους σύμφωνα με το τμήμα ΣΤ του παρόντος παραρτήματος ή με το παράρτημα II (Μέρος-145) ή με το παράρτημα Vδ (Μέρος-CAO), ανάλογα με την περίπτωση.»·
ii) το στοιχείο δ) αντικαθίσταται από το ακόλουθο κείμενο: «δ) Η συντήρηση παρελκομένων που αναφέρονται στο στοιχείο β) σημείο 2 της 21.A.307 του παραρτήματος I (Μέρος-21) ή στο στοιχείο β) σημείο 2 της 21L.A.193 του παραρτήματος Iβ (Μέρος-21 Light) του κανονισμού (ΕΕ) αριθ.
748/2012, εφόσον το παρελκόμενο έχει τοποθετηθεί στο αεροσκάφος ή έχει αφαιρεθεί προσωρινά για τη βελτίωση της πρόσβασης, εκτελείται από φορέα συντήρησης αεροσκαφών εγκεκριμένο σύμφωνα με το τμήμα ΣΤ του παρόντος παραρτήματος ή με το παράρτημα II (Μέρος-145) ή με το παράρτημα Vδ (Μέρος-CAO), κατά περίπτωση, από το προσωπικό πιστοποίησης που αναφέρεται στο στοιχείο β) σημείο 1 της Μ.Α.801 ή από τον χειριστή-ιδιοκτήτη που αναφέρεται στο στοιχείο β) σημείο 2 της Μ.Α.801.
Η συντήρηση παρελκομένου που εκτελείται σύμφωνα με το παρόν στοιχείο δεν μπορεί να αποτελέσει αντικείμενο έκδοσης του εντύπου 1 του EASA και υπόκειται στις απαιτήσεις τεχνικής αποδέσμευσης του αεροσκάφους που προβλέπονται στην M.A.801.»•